| Medaljeoversikt |
| --- |
| Konkurrerte for Chiles flagg Chile |
| Friidrett: |
| Friidrett Søramerikansk mesterskap i friidrett |
| Sølv | Santiago 1943 |  100 m |
| Sølv | Santiago 1943 |  200 m |
| Sølv | Santiago 1943 |  4x100 m |
| Gull | Montevideo 1945 |  100 m |
| Bronse | Montevideo 1945 |  200 m |
| Sølv | Montevideo 1945 |  4x100 m |
| Bronse | Buenos Aires 1952 |  4x100 m |
| Gull | São Paulo 1954 |  4x100 m |
| Sølv | São Paulo 1956 |  100 m |
| Gull | São Paulo 1956 |  200 m |
| Friidrett Panamerikanske leker |
| Sølv | Buenos Aires 1951 |  4x100 m |
| Gull | Buenos Aires 1951 |  Lengdehopp |
| Bronse | Mexico by 1955 |  4x100 m |

**Beatriz «Betty» Kretschmer Ries de Buccicardi** (født 24. januar 1928 i Valparaiso) er en chilensk tidligere friidrettsutøver, som konkurrerte i sprintløp og lengdehopp. Hun deltok i Sommer-OL 1948, og ble søramerikansk mester på 100 meter i 1945 og på 200 meter i 1956.

Idrettskarriere
---------------

Kretschmer deltok i Søramerikansk mesterskap i friidrett 1943, og fikk der sølv på 100 meter og 200 meter, og fikk også sølv på 4 x 100 meter stafett sammen med Betty Morales, Edith Klempau og Ilse Barends. Hun vant 100 meter under Søramerikansk mesterskap i friidrett 1945, og fikk bronse på 200 meter, bak Elizabeth Müller og Oldemia Bargiela. Chile fikk på nytt sølv på 4 x 100 meter stafett i dette mesterskapet. Det ble arrangert et uoffisielt Søramerikansk mesterskap i friidrett 1946, og hun vant der 100 meter, 80 meter hekk og lengdehopp. Hun deltok i Sommer-OL 1948 i London, men ble slått ut i forsøksheatet på 100 meter og 200 meter. Hun deltok også på 4 x 100 meter stafett, der Chile kom på tredjeplass i sitt forsøksheat, og gikk ikke videre til finalen.

Under Panamerikanske leker 1951 vant hun lengdehopp, med 5,42 meter, foran Lisa Peters og Wanda dos Santos, og hun kom på fjerdeplass på 200 meter. I tillegg fikk Chile sølv på 4 x 100 meter stafett, der hun løp sammen med Adriana Millard, Hildegard Kreft og Eliana Gaete. Hun fikk bronse på 4 x 100 meter stafett under Søramerikansk mesterskap i friidrett 1952, og gull på 4 x 100 meter stafett under Søramerikansk mesterskap i friidrett 1954. Chile fikk bronse på 4 x 100 meter stafett under Panamerikanske leker 1955, der Kretschmer løp sammen med Elda Selamé, Eliana Gaete og Carmen Venegas.

Hun deltok i Søramerikansk mesterskap i friidrett 1956, og fikk der gull på 200 meter og sølv på 100 meter, bak Gladys Erbetta.

Referanser
----------

1. ↑  GBR Athletics - *South American Championships (women)*, besøkt 23. november 2020.
2. ↑  GBR Athletics - *South American Championships (unofficial)*, besøkt 23. november 2020.
3. ↑  Sports-Reference.com - *Betty Kretschmer*, besøkt 23. november 2020.
4. ↑  GBR Athletics - *Pan American Games*, besøkt 23. november 2020.
5. ↑  Steven Olderr - *The Pan American Games / Los Juegos Panamericanos: A Statistical History* (Google Books), besøkt 24. november 2020.

Eksterne lenker
---------------

* (en) Beatriz Kretschmer – Olympics.com Rediger på Wikidata

* (en) Beatriz Kretschmer – Olympic.org Rediger på Wikidata

* (en) Beatriz Kretschmer – Olympedia Rediger på Wikidata

* (en) Beatriz Kretschmer – Sports-Reference (OL-resultater – arkivert) Rediger på Wikidata

* (en) Beatriz Kretschmer – World Athletics Rediger på Wikidata

* (en) Beatriz Kretschmer – Track and Field Statistics Rediger på Wikidata
* (en) Betty Kretschmer - Athletics Podium